ליאור אנגלמן

הרב ליאור אנגלמן (נולד בי"ט באב ה'תשל"ב, 30 ביולי 1972) הוא רב דתי לאומי וסופר ישראלי. ראש בית המדרש הקהילתי בכפר סבא. בין השנים ה'תשע"ה-ה'תשע"ט שימש כראש בית המדרש בישיבת בינות ברעננה.

ביוגרפיה
נולד בכפר סבא לאברהם וציפורה אנגלמן ושם גדל. בתיכון למד בישיבת בני עקיבא בנתניה ולאחר שנה עבר לישיבת בני עקיבא כפר הרא"ה. למד בישיבת שבי חברון ובישיבת ההסדר קריית שמונה. בצה"ל שירת בחיל השריון. לאחר הצבא למד במשך 6 שנים במכון בני דוד פסגות והוסמך לדיינות.

שימש כרב הגרעין התורני בגבעת זאב וכר"מ בישיבת עטרת ירושלים. מלמד במכון מאיר, בבית המדרש הקהילתי בכפר סבא ובישיבת בינות ברעננה.

בשנת 2000 זכה סיפורו "עורי צפון ובואי תימן" בתחרות הסיפור הקצר של "מקור ראשון". פרסם מאמרים תורניים בעלון "באהבה ובאמונה" שבהם שילב סיפורים, וכן בעלוני שבת נוספים ועוד.

בשנת 2006, לאחר ביצוע תוכנית ההתנתקות, הוציא את הספר "כיסופים" הכולל פרקי התמודדות אמונית בעקבות פינוי היישובים מגוש קטיף.

ב-2010 הוציא את הספר "שקופים" הכולל אוסף סיפורים קצרים, ובהם עיסוק רב בחייהם של אנשים קשי יום. לאחר מכן למד בבית הספר לכתיבה "סדנאות הבית" וב-2014 החל להנחות סדנאות כתיבה במסגרת בית הספר.

ב-2014 הוציא את הרומן "לא מפסיקים אהבה באמצע", שזכה בפרס ספר הזהב, ונבחר למצעד הספרים של משרד החינוך.
ב-2018 הוציא את הרומן "קשורה בנפשו" ונבחר אף הוא למצעד הספרים של משרד החינוך. ב-2020 הוציא לאור את הספר "נשמה יתירה" על מהותה של השבת וסודה.

הרב אנגלמן נשוי ואב לחמישה, מתגורר בכפר סבא. לאחר מספר שנים בהן התגורר בגבעת זאב, חזר הרב לעיר הולדתו והקים בה ביחד עם גיסו הרב מוטי דשא את בית המדרש הקהילתי בעיר.

ב-2020 כתב עם חנן בן ארי את השיר "געגועים לבני אדם", בעקבות התפרצות נגיף הקורונה בישראל. החל משנת 2021 בעל טור קבוע בעיתון בשבע למגזר הדתי לאומי

ספריו
 כיסופים, ספריית חוה, 2006, 256 עמודים 
 שקופים, ספריית בית אל, 2010, איורים: חמוטל שהינו, בעריכת מרים הופמן, 159 עמודים 
 לא מפסיקים אהבה באמצע, הוצאת כנרת, 2014, בעריכת נועה מנהיים, 352 עמודים 
קשורה בנפשו הוצאת כנרת זמורה-ביתן, 2018, 427 עמודים 
נשמה יתרה, עיון המהלך השבת ומנהגיה, הוצאת משכל-ידיעות ספרים

קישורים חיצוניים

על ספריו
 
 פרופסור נורית גוברין, "כולנו אחרים", בכתב העת "מאזנים" פז, תשע"ג, עמ' 2–4.

מאמרים לקריאה
 מאמרים מאת הרב ליאור אנגלמן באתר ערוץ 7
 מאמרים מאת הרב ליאור אנגלמן באתר "ברסלב ישראל"
 
 
 
 ואבית תהילה מבשר ודם, באתר הזמנה לפיוט

שיעורים לצפייה והאזנה
 שיעורים של הרב ליאור אנגלמן באתר ישיבת עטרת ירושלים
 שיעורים של הרב ליאור אנגלמן להאזנה
 שיעורים של הרב ליאור אנגלמן באתר ערוץ מאיר
 שיעורים של הרב ליאור אנגלמן בערוץ אורות
 
 , מתוך "האור שמסתתר בתוך החושך" - אירוע חנוכה בבית מורשת אצ"ג, 2013
 , ,

הערות שוליים

רבנים ישראלים
סופרים ישראלים
סגל מכון מאיר
בוגרי ישיבת בני עקיבא נתניה
בוגרי ישיבת כפר הרא"ה
בוגרי ישיבת שבי חברון
בוגרי ישיבת ההסדר קריית שמונה
בוגרי מכון בני דוד פסגות
כפר סבא: רבנים
ישראלים שנולדו ב-1972